EELNÕU

**Kaitseväeteenistuse seaduse muutmise seadus**

**(ajateenistuse keelenõue)**

**§ 1. Kaitseväeteenistuse seaduse muutmine**

Kaitseväeteenistuse seaduses tehakse järgmised muudatused:

**1)** paragrahvi 11 lõike 11 punkti 2 täiendatakse pärast sõna „haridusandmed“ tekstiosaga „, eesti keele oskuse andmed“;

**2)** paragrahvi 14 lõiget 1 täiendatakse pärast sõna „hariduse“ tekstiosaga „, eesti keele oskuse,“;

**3)** paragrahvi 331 lõige 1 muudetakse ja sõnastatakse järgmiselt:

„(1) Kui kutsealune eirab korduvalt käesolevas seaduses sätestatud terviseseisundi hindamisel osalemise kohustust või tasemeeksami sooritamise kohustust või keeleõppes osalemise kohustust või ajateenistusse asumise kohustust, hoiatab Kaitseressursside Amet kutsealust, et nimetatud kohustuse täitmata jätmise korral võidakse käesoleva paragrahvi lõikes 5 loetletud õigused ja lubade kehtivus peatada ning nende andmisest keelduda.“;

**4)** seadust täiendatakse paragrahviga 351 järgmises sõnastuses:

„**§ 351.Kutsealuse keeleoskustaseme tuvastamine ja hindamine**

„(1) Kutsealuse eesti keele keeleoskustaseme tuvastab Kaitseressursside Amet Eesti hariduse infosüsteemi ja testide andmekogu andmete põhjal.

(2) Kutsealune, kelle eesti keele oskuse taset ei ole võimalik Eesti hariduse infosüsteemi või testide andmekogu andmete põhjal tuvastada, on kohustatud sooritama tasemeeksami keeleseaduses sätestatud korras.

(3) Kutsealusel, kelle eesti keele oskus on alla B1-taseme või kes ei soorita tasemeeksamit nõutaval tasemel, tuleb läbida eesti keele B1-taseme omandamiseks keeleõpe ühe aasta jooksul

(4) Keeleõppe läbimine on kutsealusele tagatud riigi poolt üks kord tasuta.

(5) Kutsealuse keeleõppesse suunamise ning keeleõppes osalemise tingimused ja korra kehtestab Vabariigi Valitsus määrusega.

(6) Kutsealuse suunab tasemeeksamile ja keeleõppesse Kaitseressursside Amet.

(7) Kutsealune, kes läbib pärast käesoleva paragrahvi lõikes 4 sätestatud keeleõpet täiendava keeleõppe, peab Kaitseressursside Ameti nõudmisel esitama keeleõppes osalemist kinnitava tõendi.“;

**5)** paragrahvi 36 täiendatakse lõikega 11 järgmises sõnastuses:

„(11) Kutsealusele võib maksta keeleoskuse tasemeeksami soorituse eest või keelekursusel osalemise eest ühekordset hüvitist.“;

**6)** paragrahvi 36 lõiget 2 täiendatakse pärast sõna „viibimise“ sõnadega „või keeleoskuse hindamisel tasemeeksami sooritamise või keelekursusel osalemisega“;

**7)** paragrahvi 37 täiendatakse lõikega 11 järgmises sõnastuses:

„(11) Ajateenistusse kutsutava isiku eesti keele oskus peab vastama B1-tasemele.“;

**8)** paragrahvi 37 lõiget 5 täiendatakse punktiga 3 järgmises sõnastuses:

„3) osalenud keeleõppes.“;

**9)** paragrahvi 40 lõiget 1 täiendatakse punktiga 51 järgmises sõnastuses:

„51) osalema Kaitseressursside Ameti määratud ajal ja kohas keeleoskuse tasemeeksami sooritamisel ja keeleõppes;“;

**10)**paragrahvi 226 lõiget 1 täiendatakse punktiga 4 järgmises sõnastuses:

„4) ei osale käesoleva seaduse § 351 sätestatud korras tasemeeksami sooritamisel või keeleõppes.“.

**§ 2. Seaduse jõustumine**

Käesolev seadus jõustub 2027. aasta 1. jaanuaril.

Lauri Hussar

Riigikogu esimees

Tallinn, 2026

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Algatab riigikaitsekomisjon 16.02.2026.

(allkirjastatud digitaalselt)

Kalev Stoicescu

Riigikaitsekomisjoni esimees